Quicumque illius terræ effici heres de qua per Psalmistam dicitur: «Credo Domini bona in terra videre viventium» cupit, hanc quam pedibus calcamus, vermes et multa utilia et inutilia germinantem, pro Christi amore dare operariis in vinea sua laborantibus non dubitet, ut a summo Patrefamilias in remuneratione denarii cum eis munerari mereatur. Quocirca ego Ato et uxor mea Rollendis, peccatorum reminiscentes nostrorum, immo illam Dominicam vocem oblectantes adimplere, quæ dicit: «Date helemosinam», et cetera, donamus aliquid de rebus nostris quæ sunt sitæ in pago Matisconensi, in agro Mediolanensi, in villa Cortilis, Deo et sanctis apostolis ejus Petro et Paulo locoque Cluniensi: hoc est unum campum, qui terminatur a mane rivo currente, a meridie terra Grimberti, ab austro terra Sancti Petri, ab aquilone terra Sancti Petri et Sancti Benedicti, a sero gutta currente; et in alio loco campum unum, qui terminatur a mane rivo currente, a meridie terra Sancti Petri. Item in alio loco unam petiolam quæ terminatur a mane rivo currente, a sero et ab austro terra Sancti Petri, a meridie de colonia Flotveni. In alio quoque loco raschiam unam quæ ita terminatur: a mane terra Odonis, a sero terra Sancti Petri, a meridie terra Sancti Benedicti. Dono etiam in alio loco duos campos in ipsa hereditate, qui terminantur undique terra Sancti Petri. Hæc supradicta omnia dono Deo et sanctis apostolis ejus Petro et Paulo, partim pro animæ meæ et uxoris meæ Rollendis remedio, partim pro pretio pretaxato, scilicet solidis XXti valente, id est in denariis, in bestiis seu in aliis rebus. Si quis autem hanc donationem seu venditionem nostram ex heredibus vel coheredibus calumpniare temerario ausu presumpserit, non audiatur ejus vox, sed auri libram cui litem intulerit, cogente juditiaria potestate, coactus persolvat; et nostra donatio sic stabilis et inconcussa fixa, cum stipulatione, permaneat. S. Attonis, qui istam jussit facere cartam. S. Rotlendis, uxoris ejus. S. Eldrici, filii ejus. S. Huberti, filii ejus. S. Vuinibaldi. S. Jerbaldi. S. Gaumari. S. Oddonis.